stanford-oval/wikipedia huggingface dataset:
Fritz Fromm

| Mitalit> Maa:   Saksa.Miesten käsipallo. Olympialaiset  | Mitalit> Maa:   Saksa.Miesten käsipallo. Olympialaiset  | Mitalit> Maa:   Saksa.Miesten käsipallo. Olympialaiset  | Maa:   Saksa> Miesten käsipallo. |
| --- | --- | --- | --- |
|  Kultaa | Berliini 1936 | käsipallo |  |
Fritz Fromm (12. huhtikuuta 1913 Hannover – 13. lokakuuta 2001) oli saksalainen käsipalloilija ja olympiavoittaja. Hän oli mukana Saksan kultaa voittaneessa joukkueessa Berliinin olympialaisissa 1936.
Reduktiivinen materialismi

Reduktiivinen materialismi on filosofinen näkemys, jonka mukaan mitään materiaaliseen todellisuuteen kuulumatonta henkistä todellisuutta ei ole olemassa. Mielenfilosofiassa puhe mentaalisista tiloista ja prosesseista palautuu puheeksi aivofysiologiasta. Kaikki psyykkiset ilmiöt palautuvat siten aivojen neuraalisiksi prosesseiksi.
Reduktiivisen materialismin vastakohtana on toisaalta tietoisuuden itsenäistä asemaa korostava dualistinen kanta ja toisaalta emergentti materialismi, jonka mukaan aivoilla, ruumiilla tai laajemmalla vuorovaikutusjärjestelmällä on emergenttejä eli redusoimattomia ominaisuuksia.
Reduktionismissa voidaan erottaa myös erilaisia alalajeja: ontologisen reduktionismin mukaan kahden eri alueen oliot ovat samoja kun taas semanttisen reduktionismin mukaan kahden eri teorian väitteet ovat yhtäpitäviä.
Robert Woodrow Wilson

| Robert Woodrow Wilson |
| --- | --- |
 Robert Wilson puhumassa Starmus-festivaaleilla 2016.
Henkilötiedot
Syntynyt: 10. tammikuuta 1936 (ikä 88) Houston, Texas, Yhdysvallat
Kansalaisuus:   Yhdysvaltalainen
Koulutus ja ura
Tutkimusalue:  tähtitiede
Tunnetut työt:  kosminen taustasäteily
Palkinnot:   Nobelin fysiikanpalkinto (1978) Henry Draper -mitali (1977)
Robert Woodrow Wilson (s. 10. tammikuuta 1936) on yhdysvaltalainen tähtitieteilijä. Vuonna 1978 hänelle ja Arno Allan Penziasille myönnettiin Nobelin fysiikanpalkinto kosmisen taustasäteilyn löytämisestä. Löytö sattui vahingossa: Työskennellessään uudenlaisella antennilla Bell Labsissa Wilson ja Penzias huomasivat outoa kohinaa, jota ei pystytty selittämään. He olettivat aluksi häiriön johtuvan pulujen jätöksistä, mutta mahdollisten häiriötekijöiden poistamisen jälkeen he ymmärsivät, että kyseessä on kosmisen taustasäteilyn aiheuttama häiriö. Penziasin ja Wilsonin löytö on tärkeä todiste alkuräjähdyksestä.
Aiheesta muualla

Biografia Nobel-säätiön sivuilla (englanniksi)
First Album

| First Album Pete Parkkonen |
| --- | --- | --- |

Studioalbumin tiedot
 Julkaistu: 11. maaliskuuta 2009
 Tuottaja(t): Rauli Eskolin
 Tyylilaji: pop rock
 Kesto: 43.17
 Levy-yhtiö: Sony BMG
Listasijoitukset
  1.
Pete Parkkosen muut julkaisut
|   | First Album 2009 | I’m an Accident 2010 |
Singlet albumilta First Album
 ”Girl in a Uniform” Julkaistu: 11. helmikuuta 2009  ”The Final Day” Julkaistu: huhtikuu 2009  ”Minute Is a Lifetime” Julkaistu: elokuu 2009
First Album on suomalaisen Pete Parkkosen esikoisalbumi, joka julkaistiin 11. maaliskuuta 2009. Albumin tuottajia on muun muassa Rauli Eskolin, joka on tuottanut Maj Karman ja CMX:n levyjä. Albumille on säveltänyt ja sanoittanut kappaleita myös Peten veli Ville Parkkonen.
Albumia on myyty yli 29 000 kappaletta, eli kultalevyyn oikeuttava määrä.
Singlet

Esikoissingle ”Girl in a Uniform” julkaistiin 11. helmikuuta 2009 Radio Rockissa. Se julkaistiin digitaalisena 12. helmikuuta MTV3 Downloadissa ja viikkoa myöhemmin muissa digikaupoissa. Kappaleeseen kuvattiin myös musiikkivideo. Toinen single ”The Final Day” jaettiin radioille huhtikuun toisella viikolla ja kappaleesta on julkaistu musiikkivideo. Kolmas single ”Minute Is a Lifetime” lähetettiin radioille elokuun ensimmäisellä viikolla.
Kappaleet

Opening Track – 2.35 (säv. Pete Parkkonen)
Girl in a Uniform – 3.55 (säv. M. Eskelinen)
Things That Remind Me of You – 3.25 (säv. Jori Sjöroos, Teemu Brunila)
Minute Is a Lifetime – 3.53 (säv. Tapio Järvi, Jussi Ylikoski)
Endless Love Song – 2.54 (säv. Tommi Tikka, Lauri Holopainen)
4th of December – 3.35 (säv. Ville Parkkonen, Rory Winston)
Anthony – 4.21 (säv. Perttu Jämsen, Ville Parkkonen)
Frozen in Time – 3.55 (säv. Patric Sarin, Illusion Rake)
The Final Day – 3.56 (säv. Sampsa Astala)
Over You – 3.50 (säv. Janne Huttunen, Martti Vuorinen, Kim Wennerström)
San Francisco – 3.29 (säv. Ville Parkkonen, Markku Heinäsenaho)
Poetry for the Poets – 3.49 (säv. Ville Parkkonen, Rory Winston)
Arvostelut

Rumba: suopea
Savon Sanomat: negatiivinen
Soundi:
Riot

Wikisanakirjassa on tähän liittyvä sananselitys: .
Riot voi tarkoittaa ainakin seuraavia:
Riot Games, yhdysvaltalainen videopeliyhtiö
Riot-E, suomalainen konkurssin tehnyt mobiiliviihdeyhtiö
Riot, yhdysvaltalainen televisioelokuva vuodelta 1997
Musiikki > Yhtyeet

Riot, suomalainen yhtye
Riot, yhdysvaltalainen yhtye
Musiikki > Albumit

Riot!, Paramore-yhtyeen studioalbumi vuodelta 2007
Musiikki > Kappaleet

”Riot”, Three Days Gracen kappale vuodelta 2006
”Riot”, Bullet for My Valentinen kappale vuodelta 2012
”Riot”, Mandy Rainin kappale vuodelta 2014
”Riot”, Ola Svenssonin kappale vuodelta 2011
”Riot”, Rascal Flattsin kappale vuodelta 2014
”Riot”, Mikki Blancon kappale vuoden 2012 mixtapelta Cosmic Angel: The Illuminati Prince/ss
”Riot”, Tedashiin kappale albumilta Blacklight
”Riot!”, Cher Lloydin kappale albumilta Sticks and Stones.
”Riot”, Hollywood Undeadin kappale vuoden 2017 albumilta Five.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Riot”, voi hakea sivunnimihaulla, laajalla sivunnimihaulla tai tekstihaulla.
Fluoririkkihappo

| Fluoririkkihappo |
| --- | --- |


Tunnisteet
CAS-numero:  7789-21-1
PubChem CID:  24603 ja 22465582
Ominaisuudet
Molekyylikaava:  HFSO3
Moolimassa:  100,06 g/mol
Ulkomuoto:  väritöntä nestettä
Sulamispiste:  –87,3 °C
Kiehumispiste:  165,5 °C
Tiheys:  1,84 g/cm3
Liukoisuus veteen:  liukenee
Fluoririkkihappo eli Fluorisulfonihappo on epäorgaaninen yhdiste ja superhappo, jonka kemiallinen kaava HFSO3. Ulkomuodoltaan se on väritöntä nestettä. Hydrolyysissä siitä muodostuu fluorivetyä ja rikkihappoa.
Turvallisuus

Altistuminen fluoririkkihapon höyryille aiheuttaa ihmisessä syöpää. Se kiihdyttää muiden aineiden palamista ja saattaa olla vaarallista ympäristölle.
Formaatti (kuvataide)

Formaatti (ranskan sanasta format ’koko, arkkikoko, paperikoko’) tarkoittaa kuvan muotoa ja kokoa tai standardia, joiden mukaan nämä määritellään. Suorakaiteen muotoisesta kuvasta puhuttaessa formaatti tarkoittaa siis kuvan korkeuden ja leveyden välistä suhdetta sekä pinta-alaa. Kuvaformaatti voi tarkoittaa myös pelkästään korkeuden ja leveyden välistä suhdetta määrittelemättä kuvan kokoa; näin erityisesti elokuvista, televisiosta ja valokuvauksesta puhuttaessa.
Kuvan koko ilmoitetaan tavallisesti sentteinä tai tuumina, harvoin millimetreinä siten, että ensin on korkeus ja sitten leveys, esimerkiksi 81,5×54 cm. Ilmoitettaessa kuvan koko pikseleinä kirjataan ensin leveys ja sitten korkeus, esimerkiksi 1 600×1 200 px.
Euroopan maalaustaiteen formaatit

Historian kuluessa maalaustaiteen genret eli lajityypit saivat vakiintuneet formaattinsa. Sivujen suhde länsimaisessa taiteessa on yleensä seuraava eri genreissä:
Muotokuvan korkeus on hieman suurempi kuin leveys.
Maisemamaalauksen leveys on suurempi kuin korkeus.
Panoraama on hyvin leveäformaattinen kuva.
Tondo (italian sanasta tondo ’pyöreä’ > latinan rotundus ’pyöreä’) on pyörökuva tai pyöreä maalaus.
Muotokuvan ja maiseman sivusuhteita on tapana sanoa myös vaakakuvaksi ja pystykuvaksi. Maalaustaiteen formaatit eivät tavallisesti noudata arkkikokojen vakiintuneita standardeja, kuten A-sarjan paperikoot. Vaikka esimerkiksi maalausten kiilakehyksiä saatetaan myydä valmiiksi mitattuina muotokuvalle, asetelmalle, maisemalle ja merimaisemalle, vain akateemisessa taiteessa formaatit määriteltiin matemaattisen tarkasti. Maalauksen aihe määrittelee tavallisesti sen formaatin.
Pientä maalausta länsimaisessa taiteessa kutsutaan miniatyyrimaalaukseksi. Suuria, usein historiallisia tai ajankohtaisia aiheita käsitteleviä maalauksia saatettiin aikoinaan esittää yleisölle Euroopan suurkaupungeissa. Tällaista suurta, kuuluisaa maalausta, kuten Théodore Géricaultin Medusan lauttaa (1818–1819) kutsuttiin joskus nimellä grande machine (”suuri kone”). Maalausten koot olivat yleensä pienehköjä ja keskisuuria länsimaisessa taiteessa, mutta toisen maailmansodan jälkeen suuret maalauskankaat yleistyivät amerikkalaisen abstraktin ekspressionismin myötä.
Euroopan maalaustaiteen formaatit > Eurooppalaisen taiteen formaatteja

Muotokuva: Vincent van Gogh, Omakuva huopahattu päässä, 1887–1888.
Maisema: Ivan Aivazovskin (1817–1900) Maisema Kaukasukselta.
Tondo eli pyörömaalaus: Sandro Botticelli, n. 1487.
Miniatyyrimaalaus saksalaisesta kirjasta 1200-luvulta.
Grande machine eli "suuri kone". Théodore Géricaultin Medusan lautta, 1818–1819.
Viidestä valokuvasta koostuva panoraamavalokuva. Canal Grande, Venetsia, Italia.
Suurentuneet taidemuseo- ja galleriatilat johtivat myös suuriin formaatteihin taiteessa. Tate Modern, turbiinihalli, Lontoo.
Taiteilijan työhuoneen koko sanelee usein rajat hänen teostensa koolle. Jackson Pollockin työhuone Springsissä, New Yorkissa.
Itä-Aasian taiteen formaatit

Itä-Aasian taiteessa formaattien traditio on erilainen kuin Euroopassa. Formaatti sitoutui myös maalausalustaansa. Riippuvalle rullalle maalatun maiseman formaatti voi olla voimakkaasti pystysuuntainen ja sermille maalatun vaakasuuntainen. Itä-aasialaisessa traditiossa maalaustaiteen teoksia ei esitetä koskaan pitkiä aikoja. Niitä näytetään lyhytkestoisissa tilaisuuksissa, jonka jälkeen ne laitetaan varastoon.
Albumit – Albumit koostuvat suhteellisen pienistä, neliön, suorakaiteen tai viuhkan muotoisista maalauksista tai kalligrafiasta, jotka on kiinnitetty omille sivuilleen ja sitten kootaan kirjamaiseksi rakenteeksi, jota katsotaan oikealta vasemmalle.
Viuhkat – Kiinassa käytettiin perinteisesti ovaalinmuotoisia viuhkoja. Taitetut viuhkat arvellaan kehitetyn Japanissa ja Koreassa ja tuodun Kiinaan luultavasti Ming-dynastian aikana. Näiden viuhkojen pinnat on usein koristeltu pienillä maalauksilla tai kalligrafisilla kuvioilla.
Käsirullat – Käsirullia käytetään vaakasuuntaisiin maalauksiin ja kalligrafiaan. Vaikka museoissa ne esitetään täysin aukinaisina, tätä formaattia katseltiin perinteisesti vaihe vaiheelta, noin puoli meträ kerrallaan rullaten auki ja kiinni, edeten oikealta vasemmalle.
Riippuvat rullat (jap. kakemono) – Tätä formaattia käytetään pystysuuntaisiin sommitelmiin. Valmis kuva kiinnitetään paperitaustaan ja kehystetään koristeellisin silkkiboordauksin.
Sermit – Kiinteät sermit olivat yleensä suuria paneleja ja alustoja suurten maalausten esittämiseen Kiinassa. Sekä kiinteitä että taivutettuja sermejä vietiin Japaniin ja Koreaan Aasian mantereelta. Taivutettu formaatti liittyy läheisesti Japanin taiteeseen, jossa niitä on käytetty sekä ulkona että sisällä ainakin Heian-kaudelta Momoyama-kaudelle. Taivutetut sermit valmistetaan tavallisesti pareissa ja niissä voi olla jopa kahdeksan paneelia, vaikkakin kuusipaneeliset ovat tavallisimpia.
Itä-Aasian taiteen formaatit > Itä-Aasian formaatteja

Albumikuva 14 kuvan albumista. Maalattu silkille, Yongzheng-kausi (1723–1735), Peking, Kiina.
Ovaalinmuotoinen silkille maalattu kiinalainen viuhka 1100-luvulta.
Japanilaisen Utagawa Kuniyoshin (1798–1861) viuhkamaalaus.
Osia käsirullamaalauksesta. Zhang Zeduan, Qingming-rulla (Song-dynastia 960–1279) Kiina.
Katuelämää. Yksityiskohta edellisestä maalauksesta.
Japanilainen riippuva rullamaalaus eli kakemono ja kukka-asetelma ikebana. Huomaa rullan takana rima, joka pitää sitä suorana.
Japanilainen riippuva rullaformaatti. Maruyama Kyon (1733–1795) maalaus Varis oksalla. Koristeet ylhäällä ja alhaalla.
Japanilainen kuusipaneelinen sermi. Hasegawa Tohaku, Mäntyjä. Momoyama kausi, 1500-luku.
Aiheesta muualla

Chinese Painting Formats  1998. Minneapolis Institute of Arts. Arkistoitu 25.9.2015. Viitattu 23.6.2014. (englanniksi)
Japanilaisen Utagawa Kuniyoshin (1798–1861) viisiosainen maalaus.
Fritz Fischer (lääkäri)

Fritz Fischer
Fritz Ernst Fischer (5. lokakuuta 1912 Berliini – 2003) oli saksalainen lääkäri, joka osallistui ihmiskokeiden tekemiseen Ravensbrückin keskitysleirissä. Sodan jälkeen hänet tuomittiin elinkautiseen vankeuteen Nürnbergin lääkärioikeudenkäynnissä, mutta rangaistus muutettiin lopulta 15 vuoden vankeudeksi.
Raül Romeva
Aiheesta muualla

Kuvia tai muita tiedostoja aiheesta Raül Romeva Wikimedia Commonsissa
Raül Romeva Euroopan parlamentin jäsenet. Euroopan parlamentti.
Frida (täsmennyssivu)

Frida voi tarkoittaa ainakin seuraavia asioita:
Frida, naisen etunimi
Frida, kraatteri Venuksessa
Frida, taiteilija Frida Kahlosta kertova elokuva
”Frida”, laulaja Behmin kappale
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Frida”, voi hakea sivunnimihaulla, laajalla sivunnimihaulla tai tekstihaulla.
Frans Pehkonen

Frans Albert Pehkonen (28. maaliskuuta 1870 Oulu – 25. elokuuta 1957) oli suomalainen senaattori, oikeusneuvos ja korkeimman oikeuden presidentti 1930-luvulla.
Pehkonen pääsi ylioppilaaksi Oulun Lyseosta 1888 ja hän suoritti kameraalitutkinnon 1890 sekä yleisen oikeustutkinnon 1892. Hän sai varatuomarin arvon 1895. Pehkonen toimi asianajajana Vaasassa 1899–1907 sekä Vaasan hovioikeuden palveluksessa ylimääräisenä virkamiehenä 1899–1906, kanslistina 1906–1907 ja notaarina 1907–1908. Hän oli sen jälkeen Oulun tuomiokunnan tuomarina 1908–1917.
Suomen itsenäistyttyä Pehkonen oli senaatin oikeusosaston jäsenenä 1917–1918, valtiorikosylioikeuden puheenjohtajana 1918–1920, korkeimman oikeuden oikeusneuvoksena 1918–1929 ja korkeimman oikeuden presidenttinä 1929–1940. Hän oli vielä sotatalouden tarkastusoikeuden puheenjohtajana 1941–1947. Pehkonen sai lakitieteen kunniatohtorin arvon 1948.
Pehkonen oli Vaasan rahatoimikamarin jäsenenä 1907–1908 ja Oulun kaupunginvaltuuston jäsenenä 1912–1917. Hän oli Suomen lakimiesyhdistyksen johtokunnan jäsen 1918–1922 ja kunniajäsen vuodesta 1948.
Pehkonen oli naimisissa vuodesta 1904 Katarina Charlotta Forsmanin kanssa.
Aiheesta muualla

Frans Pehkosen elämäkerta Kansallisbiografiassa
| 0 | 1 | 2 |
| --- | --- | --- |
| Edeltäjä: Julius Grotenfelt | Korkeimman oikeuden presidentti 1929–1940 | Seuraaja: Hjalmar Neovius |
Raúl Rodríguez

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Raúl Rodríguez Navarro
Syntymäaika: 22. syyskuuta 1987 (ikä 37)
Syntymäpaikka: Vilassar de Mar, Espanja
Pelipaikka: keskuspuolustaja
Pituus: 183 senttimetriä
Seura
Seura: Houston Dynamo
Pelinumero: –
Seurat
| Vuodet | Seura | O | (M) |
| 2007–2010 | Gramenet | 83 | (3) |
| 2010–2011 | Espanyol B | 14 | (0) |
| 2010–2015 | Espanyol | 80 | (0) |
| 2015– | Houston Dynamo | 0 | (0) |
 Seurajoukkueuran tilastot kattavat vain kansalliset sarjat, päivitetty 13. tammikuuta 2015.
Raúl Rodríguez Navarro (s. 22. syyskuuta 1987 Vilassar de Mar, Espanja) on espanjalainen jalkapalloilija. Hän edustaa yhdysvaltalaista Houston Dynamoa ja on pelipaikaltaan keskuspuolustaja.
Seurajoukkueura

Rodríguez aloitti ammattilaisuransa vuonna 2007 Gramenetista, joka pelasi Segunda División B:ssä. Kesäkuussa 2010 hän teki sopimuksen Espanyolin kanssa ja siirtyi pelaamaan seuran reservijoukkueeseen.
Hän pelasi ensimmäisen ottelunsa maan pääsarjassa Primera Divisiónissa 27. marraskuuta 2010 Atlético Madridia vastaan. Ensimmäisen kautensa aikana Rodríguez pelasi yhteensä 10 ottelua, joista kahdeksassa hän aloitti avauskokoonpanossa.
Aiheesta muualla

Raúl Rodríguezin tilastot BDFutbol-sivustolla (englanniksi)
Fresnon piirikunta

Fresnon piirikunta (engl. Fresno County) on Yhdysvaltojen Kalifornian osavaltiossa sijaitseva piirikunta. Sen väkiluku oli 1 009 654 vuonna 2020 ja sen pinta-ala on 15 570 neliökilometriä. Piirikunnan hallintokeskus Fresno on myös sen suurin kaupunki.
Väestö

Piirikunnan asukkaista 52,8 prosenttia on latinalaisamerikkalaisia, 29,9 prosenttia valkoisia ja 10,3 prosenttia aasialaisia. 45,3 prosenttia puhuu muita kieliä kuin englantia. 97,3 prosenttia asukkaista on Yhdysvaltain kansalaisia. Piirikunnan väestön keski-ikä on 86,8 vuotta.
Kuvia piirikunnasta

Fresnon kaupunki.
Ed R. Levinin piirikunnanpuisto.
Aiheesta muualla

Kuvia tai muita tiedostoja aiheesta Fresnon piirikunta Wikimedia Commonsissa
Kalifornian osavaltio
Ilmasto | 
Piirit | 
Talous | 
Vaalit | 
Maantiede | 
Hallinto | 
Kuvernöörit |
Historia | 
Politiikka | Teemasivu
| --- | --- |
Alueet:  Antelope Valley |  Big Sur |  Central Coast |  Channel Islands |  Coachella Valley |  Cucamonga Valley |  East Bay (SF) |  Etelä-Kalifornia |  Gold Country |  Los Angelesin suuralue |  Imperial Valley |  Inland Empire | Itäinen Kalifornia |  Keskuslaakso |  Kuolemanlaakso |  Los Angeles Basin | Lost Coast |   Mojave |  North Bay (SF) |  Owens Valley |  The Peninsula |  Pomona Valley |  Redwood Empire |  Russian River |  Sacramento Valley |  Salinas Valley |  San Diegon piirikunnan pohjoisosa |  San Fernando Valley |  San Franciscon lahden ympäristö |  San Gabriel Valley |  San Joaquin Valley |  Santa Clara Valley |  Shasta Cascade |  Sierra Nevada |  Piilaakso |  Pohjois-Kalifornia |  Sonoma Valley |  Tech Coast |  Tri-Valley |  Victor Valley |  Wine Country |  Yosemiten kansallispuisto
Kaupungit (suurimmat):  Bakersfield |  Chico |  Fresno |  Los Angeles-Long Beach-Glendale |  Modesto |  Napa |  Oakland-Fremont-Hayward |  Oxnard-Thousand Oaks-Ventura |  Redding |  Riverside-San Bernardino-Ontario | Sacramento-Roseville |  Salinas |  San Diego-Carlsbad-San Marcos |  San Francisco-San Mateo-Redwood City |  San José-Sunnyvale-Santa Clara | Santa Ana-Anaheim-Irvine |  Santa Barbara-Santa Maria |  Santa Cruz-Watsonville |  Santa Rosa-Petaluma |  Stockton |  Vallejo-Fairfield |  Visalia-Porterville |  Yuba City
Piirikunnat:  Alameda |  Alpine |  Amador |  Butte |  Calaveras |  Colusa |  Contra Costa |  Del Norte |  El Dorado |  Fresno |  Glenn |  Humboldt |  Imperial |  Inyo |  Kern |  Kings |  Lake |  Lassen |  Los Angeles |  Madera |  Marin |  Mariposa |  Mendocino |  Merced |  Modoc |  Mono |  Monterey |  Napa |  Nevada |  Orange |  Placer |  Plumas |  Riverside |  Sacramento |  San Benito |  San Bernardino |  San Diego |  San Francisco |  San Joaquin |  San Luis Obispo |  San Mateo |  Santa Barbara |  Santa Clara |  Santa Cruz |  Shasta |  Sierra |  Siskiyou |  Solano |  Sonoma |  Stanislaus |  Sutter |  Tehama |  Trinity |  Tulare |  Tuolumne |  Ventura |  Yolo |  Yuba
Robert Young

| Robert Young |
| --- | --- |

Henkilötiedot
Syntynyt: 22. helmikuuta 1907 Chicago, Illinois, Yhdysvallat
Kuollut: 21. heinäkuuta 1998 (91 vuotta) Westlake Village, Kalifornia
Ammatti:  näyttelijä
Aiheesta muualla
IMDb 
Elonet
Robert George Young (22. helmikuuta 1907 Chicago, Illinois – 21. heinäkuuta 1998 Westlake Village, Kalifornia) oli yhdysvaltalainen näyttelijä. Hän aloitti elokuvanäyttelijänä ja 1930-luvulla hän näytteli vuosittain jopa yhdeksässä eri elokuvassa. Vuonna 1949 Young siirtyi radioon Father Knows Best -tilannekomediasarjan isän, Jim Andersonin rooliin. Samaa roolia hän näytteli myös sarjan televisioversiossa, joka alkoi vuonna 1954 ja päättyi 1963. Young näytteli nimiroolin vuosina 1969–1976 esitetyssä lääkärisarjassa Marcus Welby, M.D.. Roolistaan hänet palkittiin Golden Globella. Young on saanut kolme tähteä Hollywood Walk of Famelle.
Valikoitu filmofrafia

Hänen suuri rakkautensa (Today We Live, 1933)
Salainen asiamies (Secret Agent, 1936)
He olivat urheita miehiä (Western Union, 1941)
Päivä on koittava (Journey for Margaret, 1941)
Sulhanen liikaa (Sweet Rosie O'Grady, 1943)
Oikeutettu kosto (Crossfire, 1947)
Inkojen salaisuus (Secret of the Incas, 1954)
Aiheesta muualla

The Museum of Broadcast Communications: Young, Robert (Arkistoitu – Internet Archive) (englanniksi)
Wikimedia Commonsissa on kuvia tai muita tiedostoja aiheesta .
Friedrich Pfotenhauer

| Friedrich Pfotenhauer |
| --- | --- |

Missouri-synodin presidentti
 1911–1935 
Edeltäjä:  Franz Pieper
Seuraaja:  John W. Behnken
Henkilötiedot
Syntynyt: 22. huhtikuuta 1859 Altencelle, Hannoverin kuningaskunta
Kuollut: 9. lokakuuta 1939 (80 vuotta) Chicago, Illinois
Friedrich Pfotenhauer (22. huhtikuuta 1859 Altencelle, Hannoverin kuningaskunta – 9. lokakuuta 1939 Chicago, Illinois) oli luterilainen pastori, joka toimi vuosina 1911–1935 luterilaisen Missouri-synodin johtajana eli presidenttinä.
Elämä

Friedrich Pfotenhauer syntyi 22. huhtikuuta 1859 Altencellessä silloisen Hannoverin kuningaskunnan alueella. Hän lähti siirtolaiseksi Yhdysvaltoihin vuonna 1875. Hän opiskeli sekä Fort Waynen Concordia Collegessa että St. Louisin Concordia Seminaryssa ennen kuin hän sai pappisvihkimyksen Minnesotan Odessassa. Vihkimyksensä jälkeen Pfotenhauer toimi kiertelevänä lähetyssaarnaajana Yhdysvaltain luoteisosissa seitsemän vuoden ajan. 10. lokakuuta 1882 hän avioitui Helene Brauerin kanssa Illinoisin Cretessä. Vuonna 1887 hänet kutsuttiin pastoriksi Minnesotan Lewistoniin. Vuonna 1894 hänet kutsuttiin pastoriksi Minnesotan Hamburgiin, missä hän työskenteli vuoteen 1911 asti.
Vuonna 1891 Pfotenhauer valittiin Missouri-synodin Minnesotan piirin presidentiksi, missä tehtävässä hän toimi vuoteen 1908. 1908 hänet valittiin Missouri-synodin 1. varapresidentiksi, ja 1911 hänestä tuli Missouri-synodin presidentti. Tätä tehtävää hän hoiti vuoteen 1935. Väistyttyään presidentin tehtävästä hän palasi seurakuntatyöhön Pyhän ristin luterilaisen seurakunnan avustavana pastorina Chicagossa, missä hän kuoli 9. lokakuuta 1939.
Fabian Langenskiöld

| Fabian Langenskiöld |
| --- | --- |
 Fabian Langenskiöld
Henkilötiedot
Syntynyt: 17. marraskuuta 1810 Sääksmäki
Kuollut: 29. kesäkuuta 1863 (52 vuotta) Helsinki
Poliitikko
Asema:  senaattori (1857–1863)   senaatin finanssitoimituskunnan päällikkö (1858–1863)
Puoliso:  Maria Magdalena af Björkstén
Carl Fabian Theodor Langenskiöld (17. marraskuuta 1810 Sääksmäki – 29. kesäkuuta 1863 Helsinki) oli suomalainen virkamies ja senaattori. Senaatin finanssi- eli valtiovaraintoimituskunnan päällikkönä 1858–1863 toiminutta Langenskiöldiä on sanottu vuonna 1860 käyttöönotetun Suomen markan ”isäksi”.
Perhetausta

Fabian Langenskiöld kuului aateliseen Langenskiöld-sukuun; Ruotsin kuningas Kustaa III oli aateloinut hänen isoisänsä ja isosetänsä vuonna 1772 kiitoksena uskollisuudesta Kustaan suorittaman vallankaappauksen aikana. Langenskiöldin vanhemmat olivat Kyminkartanon läänin maaherra, everstiluutnantti Anders Gustaf Langenskiöld ja Hedvig Gustava Gripenberg, joka oli Gripenbergin aatelissukua ja kenraalimajuri Hans Henrik Gripenbergin tytär. Fabian Langenskiöldin veli oli valtioneuvos ja Suomen Pankin johtaja Lars Henrik Gustaf Langenskjöld.